Diari Oficial de la Generalitat Valenciana


Sumari del DOGV 4131, del 20-11-2001 (2001/10633)

Informació pública del programa d'actuació integrada del sector R-4, la Bola II, del sòl urbanitzable.
------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10878


Organisme emissor
:   Ajuntament de Xàtiva

Tipus de document
:   Anunci

Informació pública del programa d'actuació integrada del sector R-4, la Bola II, del sòl urbanitzable. [2001/Q10591]
  
En virtut de la Resolució número 731, adoptada per l'alcalde president de la corporació, de data 17 de setembre de 2001, a la vista de la proposta promoguda per la UTE (unió temporal d'empreses) Llopis Urbana, SL, i Albaida Urbana, SA, de programa d'actuació integrada de la unitat d'execució del sector R-4, la Bola II, del sòl urbanitzable, amb una superfície de 51.172,28 metres quadrats, que comprén una alternativa tècnica instrumentada per projecte d'urbanització i justificació sobre la innecessarietat de la cèdula d'urbanització, es va acordar sotmetre a exposició pública la documentació següent:
  
Se sotmet a exposició pública la proposta del programa d'actuació integrada mitjançant edicte que es publicarà en un diari d'informació general de la Comunitat Valenciana, i posteriorment o simultàniament, en el Diari Oficial de la Generalitat Valenciana. Durant el període d'informació pública qualsevol persona podrà consultar en aquest ajuntament les actuacions que es deriven de la documentació a què es fa referència i presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques a la proposta de programa d'actuació integrada per a executar qualsevol de les alternatives.
  
El període d'exposició al públic d'una primera iniciativa de programa s'efectuarà per un període de 20 dies; si algú ha iniciat una segona exposició d'una altra en competència amb aquella, escaurà la pròrroga de terminis regulada en l'article 46.4, per 20 dies addicionals, comptadors des de la publicació de l'edicte en el Diari Oficial de la Generalitat Valenciana.
  
De conformitat amb el que s'estableix en l'article 46.3 i 4 i 53 de la Llei 6/1994, de 15 de novembre, de la Generalitat Valenciana, es podran presentar alternatives tècniques i al·legacions durant 20 dies hàbils, comptadors des de la publicació de l'edicte en el Diari Oficial de la Generalitat Valenciana, que es podran prorrogar durant 20 dies addicionals, si durant els 10 primers d'informació pública es presenta el compromís de presentar una alternativa tècnica substancialment distinta a la inicial.
  
Les proposicions juridicoeconòmiques es presentaran durant els cinc dies hàbils següents al venciment del darrer dels terminis d'exposició pública, amb la finalitat que haja transcorregut el període d'al·legacions de la totalitat de la documentació urbanística exposada al públic, programa d'actuació, amb l'aportació de la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament, en la següent data hàbil a la conclusió del termini per a presentar-les.